Valencià:
La Universitat Jaume I ha celebrat la cinquena edició del Dia del Llibre Valencià, organitzat per la Biblioteca juntament amb el Servei de Llengües i Terminologia, el Col·lectiu Universitari Jaume I per la Llengua i la Cultura (CULC) i l’Associació Cívica Tirant lo Blanc.
La jornada s’ha iniciat amb un creuallibres a l’Àgora i la visita a les instal·lacions de la Biblioteca per a, a continuació, presentar les noves adquisicions de llibres valencians per part de la Biblioteca en el marc de la campanya «Tria llibres valencians i en valencià», amb la qual s’han adquirit obres per al temps d’oci proposades pels usuaris i usuàries. En total, s’han adquirit 110 obres, 78 en paper (novel·les, literatura infantil i juvenil, poesia i còmic) i 32 en format digital (novel·les).
Les publicacions adquirides estan escrites en valencià o bé estan publicades per editorials valencianes en qualsevol llengua com ara Edicions Bromera, Sembra Llibres, Tàndem Edicions, Llibres de la Drassana, Malian Editora i editorials de Castelló: Unaria, Onada edicions, La Pajarita Roja, SAR Alejandria, Trencatimons i Llar Editorial. Concretament, d’aquestes noves adquisicions, el 86% són en valencià i el 14% en castellà.
El programa d’activitats ha finalitzat amb la conferència de l’escriptora i booktuber Marta Meneu-Borja, qui ha fet un repàs de la seua trajectòria, des de com va sorgir la seua primera novel·la El senyal, a partir d’un relat sobre violència masclista que va escriure a l’institut amb 17 anys, fins a arribar a ser booktuber, amb el valencià com a llengua vehicular.
La jove escriptora ha explicat que, tot i que al seu entorn es parlava en castellà, gràcies a l’escolarització en valencià va tindre la capacitat d’utilitzar aquesta llengua i va prendre la decisió de fer totes les seues manifestacions públiques en valencià. Així, ha afirmat que «soc un bon exemple que la immersió en valencià a l’escola funciona i dels avantatges del plurilingüisme. El valencià sí que obri portes».
Pel que fa a la seua faceta de booktuber, ha assenyalat que va obrir el canal de YouTube per dues raons: el fet de no trobar youtubers que parlaren en valencià i per la falta de persones de referència que li recomanaren llibres en aquesta llengua.
El dia 20 de novembre de 1490 es va publicar la primera edició del Tirant lo Blanc, el clàssic de Joanot Martorell. Per aquest motiu, l’any 2000 la Generalitat Valenciana va instituir aquesta data com el Dia del Llibre Valencià.
Fotografies

Español:
La Universitat Jaume I ha celebrado la quinta edición del Dia del Llibre Valencià, organizado por la Biblioteca junto con el Servicio de Lenguas y Terminología, el Col·lectiu Universitari Jaume I per la Llengua i la Cultura (CULC) y la Associació Cívica Tirant lo Blanc.
La jornada se ha iniciado con un cruzalibros en el Ágora y la visita a las instalaciones de la Biblioteca para, a continuación, presentar las nuevas adquisiciones de libros valencianos por parte de la Biblioteca en el marco de la campaña «Tria llibres valencians i en valencià», con la que se han adquirido obras para el tiempo de ocio propuestas por los usuarios y usuarias. En total, se han adquirido 110 obras, 78 en papel (novelas, literatura infantil y juvenil, poesía y cómic) y 32 en formato digital (novelas).
Las publicaciones adquiridas están escritas en valenciano o bien están publicadas por editoriales valencianas en cualquier lengua como por ejemplo Edicions Bromera, Sembra Llibres, Tàndem Edicions, Llibres de la Drassana, Malian Editora y editoriales de Castelló: Unaria, Onada edicions, La Pajarita Roja, SAR Alejandria, Trencatimons y Llar Editorial. Concretamente, de estas nuevas adquisiciones, el 86% son en valenciano y el 14% en castellano.
El programa de actividades ha finalizado con la conferencia de la escritora y booktuber Marta Meneu-Borja, quien ha hecho un repaso de su trayectoria, desde cómo surgió su primera novela El senyal, a partir de un relato sobre violencia machista que escribió en el instituto con 17 años, hasta llegar a ser booktuber, con el valenciano como lengua vehicular.
La joven escritora ha explicado que, a pesar de que en su entorno se hablaba en castellano, gracias a la escolarización en valenciano tuvo la capacidad de utilizar esta lengua y tomó la decisión de hacer todas sus manifestaciones públicas en valenciano. Así, ha afirmado que «soy un buen ejemplo de que la inmersión en valenciano en la escuela funciona y de las ventajas del plurilingüismo. El valenciano sí abre puertas».
En cuanto a su faceta de booktuber, ha señalado que abrió el canal de YouTube por dos razones: el hecho de no encontrar youtubers que hablaran en valenciano y por la falta de personas de referencia que le recomendaran libros en esta lengua.
El día 20 de noviembre de 1490 se publicó la primera edición de Tirant lo Blanc, el clásico de Joanot Martorell. Por este motivo, en 2000 la Generalitat Valenciana instituyó esta fecha como el Dia del Llibre Valencià.
Fotografías